สวัสดีค่ะ ขอสอบถามค่าว่า หนูกับแฟนไม่ค่อยได้ทำการบ้านค่ะนานๆทีจะทำ หรือเดือนนึงมีครั้ง ล่าสุด เมื่อวันที่ 21 ที่ผ่านมาได้มีเพศสัมพันธ์กับแฟนค่ะ 1 ครั้ง แล้วแฟนหลั่งใน ไม่ได้ป้องกัน พอเสร็จเกิดมีเลือดออกมา ณ วันนี้ วันที่ 23 ก็ยังมีเลือดออกค่ะ น้อยมากๆ แทบไม่ออกเลยค่ะจางๆบ้าง น้ำตาลบ้าง และปกติประจำเดือนมาไม่สม่ำเสมออยู่แล้วค่ะ ปกติ ประจำเดือนจะมาช่วงวันที่ 18-25 เป็นต้นไป ประมาณนี้ค่า จะมีโอกาสตั้งครรภ์ได้ไหมค่า
สวัสดีค่ะ หากประจำเดือนไม่มาภายใน 7 วัน นับจากที่ได้มีเพศสัมพันธ์ไป ก็จะถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ค่ะสำหรับเลือดที่ออกหลังจากที่มีเพศสัมพันธ์เล็กน้อย อาจเป็นลือดที่เกิดจากการบาดเจ็บของช่องคลอดก็ได้ หรืออาจเป็นเลือดประจำเดือนที่กำลังจะเริ่มมาก็ได้ค่ะ แนะนำควรสังเกตอาการไปก่อน หากหลังจากนี้ไปอีก 1-2 วัน ได้มีเลือดประจำเดืออนมา ก็ถือว่าปกติดี และแสดงว่าไม่ได้มีการตั้งครรภ์เกิดขึ้น แต่หากเลือดหยุดไป ก็อาจเป็นเลือดที่เกิดจากการบาดเจ็บของช่องคลอดดังกล่าวไปค่ะ ซึ่งหากไม่มีเลือดออกมา แล้วผ่านไปอีก 2 สัปดาห์ ยังคงไม่มีประจำเดือนมา ก็ควรตรวจหาการตั้งครรภ์ดูด้วยค่ะแต่หากไม่มีเลือดประจำเดือนมา แต่ได้มีเลือดออกปริมาณน้อยมากๆ ต่อเนื่องไม่หยุด ก็อาจเกิดจากสาเหตุอื่นๆ ได้ เช่น มีการติดเชื้อในช่องคลอด มีมดลูกอักเสบ เป็นต้น ซึ่งก็ควรไปพบแพทย์เพื่อตรวจหาสาเหตุค่ะ